สวัสดีค่ะ คือมีอาการเจ็บซึ่งการจากการกลืนน้ำลายหรือพูดผิดจังหวะออกเสียงผิดจังหวะ รู้สึกเหมือนมีมีดแทงคอ ซึ่งก่อนนะนี้เคยเป็นแต่เป็นประมาณ5นาทีก่อนหาย แต่ตอนนี้ต่อเนื่องมา2วันแล้วและเกิดขึ้นถี่และเป็นเกือบทุกครั้งที่ต้องออกเสียง ซึ่งไม่รู้ว่าเกิดจากสาเหตุใด คุณช่วยหน่อยนะคะ
สวัสดีค่ะ อาการเจ็บคอ อาจเป็นอาการของ1.ไข้หวัดแต่นอกจากอาการเจ็บคอแล้ว ยังมีอาการมีไข้ ไอ ปวดศีรษะ ปวดเมื่อยตามตัว มีเสมหะ มีน้ำมูก ร่วมด้วย2.ไข้หวัดใหญ่อาการจะคล้ายกับไข้หวัดธรรมดาแต่จะรุนแรงกว่า ส่3.คออักเสบหรือคอหอยอักเสบ (pharyngitis)มักจะมีไข้สูง หนาวสั่น ปวดหัว ปวดเมื่อยตัว คลื่นไส้วิงเวียน คอแดง เจ็บคอ กลืนลำบาก มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต4.ทอนซิลอักเสบ(Tonsillitis) มักจะมีอาการเจ็บคอมากจนกลืนน้ำและอาหารได้ลำบาก มีไข้สูง หนาวสั่น ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก อาจตรวจพบต่อมน้ำเหลืองที่ข้างคอด้านหน้าโต ต่อมทอนซิลทั้งสองข้างจะบวมโต สีแดงจัด และมักมีแผ่นหรือจุดหนองขาว ๆ เหลือง ๆ ติดอยู่บนทอนซิล มักไม่มีอาการของไข้หวัดนอกจากนี้อาการเจ็บคอ อาจเกิดจากสาเหคุอื่นๆ ที่ไม่ใช่การติดเชื้อ เช่น- มีเศษอาหารหรือวัตถุไปติดที่ทอนซิล เช่น ก้างปลา กระดูกไก่ เปลือกกุ้ง เศษพลาสติก เป็นต้น- ภูมิแพ้ แต่มักมีอาการน้ำมูกไหลเป็นหลัก เมื่อน้ำมูกที่หลังคอสะสมจนมากเกินไปจึงทำให้เกิดการระคายเคืองต่อคอ ทำให้เจ็บได้- อากาศแห้ง นอกจากนี้ การหายใจทางปากก็ทำให้คอแห้งและเกิดอาการเจ็บได้- การได้รับสารก่อความระคายเคือง เช่น มลพิษทางอากาศ ควันบุหรี่ หรือสารเคมีต่าง ๆ อาจทำให้เกิดอาการเจ็บเรื้อรังที่คอได้เช่นกัน- การดื่มแอลกอฮอล์ การกินอาหารเผ็ด หรือรสจัดไป- การใช้เสียงมากเกินไป การตะโกนหรือพูดคุยติดต่อเป็นเวลานาน- โรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอได้- มีนิ่วในทอนซิล ทอนซิลจะบวมโต เห็นก้อนสีขาวที่ทอนซิล อาจทำให้มีกลิ่นปาก- มีก้อนเนื้องอก หรือมะเร็งในลำคอ ลิ้น หรือกล่องเสียง แต่มักมีอาการอื่นๆ ร่วม เช่น เสียงแหบ มีก้อนที่ลำคอ กลืนลำบาก มีเลือดในน้ำลายหรือเสมหะ เป็นต้นในเบื้องต้น ให้พยายามดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดสูบบุหรี่และดื่มแอลกอฮอล์บ้วนปากล้างลำคอด้วยน้ำเกลือ งดการใช้เสียงดัง หรือพูดมากไป หากอาการไม่ดีขึ้น เจ็บคอมากขึ้น หรือมีไข้สูง ต่อมทอนซิลบวมโต แดงมาก แนะนำให้ไปพบแพทย์เพื่อรัตรวจหาสาเหตุและรักษาค่ะ